CELEX: 62015CN0277
Language: da
Date: 2015-06-09 00:00:00
Title: Sag C-277/15: Anmodning om præjudiciel afgørelse indgivet af Bundesgerichtshof (Tyskland) den 9. juni 2015 — Servoprax GmbH mod Roche Diagnostics Deutschland GmbH

7.9.2015   
            
            
               DA
            
            
               Den Europæiske Unions Tidende
            
            
               C 294/28
            
         Anmodning om præjudiciel afgørelse indgivet af Bundesgerichtshof (Tyskland) den 9. juni 2015 — Servoprax GmbH mod Roche Diagnostics Deutschland GmbH
   (Sag C-277/15)
   (2015/C 294/34)
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger: Servoprax GmbH
   
      Sagsøgt: Roche Diagnostics Deutschland GmbH
   
      Præjudicielle spørgsmål
   
   
               1)
            
            
               Skal en tredjemand gennemføre proceduren i henhold til artikel 9 i direktiv 98/79/EF (1) med hensyn til en ny eller supplerende overensstemmelsesvurdering af in vitro-diagnostisk udstyr til selvtestning af blodsukker, såfremt fabrikanten i en medlemsstat A (konkret Det Forenede Kongerige) har gennemført en overensstemmelsesvurdering ifølge direktivets artikel 9, udstyret er forsynet med en CE-mærkning ifølge direktivets artikel 16 og opfylder de væsentlige krav i henhold til direktivets artikel 3 og bilag I, inden produktet markedsføres i medlemsstat B (konkret i Forbundsrepublikken Tyskland) i emballager, hvorpå der er anbragt oplysninger på det officielle sprog i medlemsstat B i stedet for på det officielle sprog i medlemsstat A (konkret tysk i stedet for engelsk), og hvor den vedlagte brugsanvisning er på det officielle sprog i medlemsstat B i stedet for det officielle sprog i medlemsstat A?
            
         
               2)
            
            
               Gør det i denne forbindelse en forskel, om de af tredjemand vedlagte brugsanvisninger ordret er identiske med de oplysninger, som fabrikanten af produktet anvender ved markedsføring i medlemsstat B?
            
         
      (1)  Europa-Parlamentets og Rådets direktiv 98/79/EF af 27.10.1998 om medicinsk udstyr til in vitro-diagnostik (EFT L 331, s. 1) som ændret ved Kommissionens direktiv 2011/100/EU af 20.12.2011 (EUT L 341, s. 50).